Държавен вестник, бр. 74, 2006 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  74
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ФИНАНСИТЕ
ДОГОВОР
между правителството на Република Бълга-
рия и правителството на Република Литва
за насърчаване и защита на инвестициите
(Ратифициран със закон, приет от 40-то На-
родно събрание на 15 март 2006 г.—ДВ, бр. 25
от 2006 г. В сила за Република България от
25 април 2006 г.)
Правителството на Република България и
правителството на Република Литва, наричани
по-долу “договарящи страни”;
в желанието си да засилят икономическото
сътрудничество между тях при условията на
взаимна изгода,
решени да създадат благоприятни условия
за инвестиции от инвеститори на едната дого-
варяща страна на територията на другата дого-
варяща страна,
признавайки, че насърчаването и защитата
на такива инвестиции ще стимулира частните
бизнес инициативи и ще повиши просперитета
на двете страни,
се договориха за следното:
Член 1
Определения
За целите на този договор:
1. Понятието “инвестиция” означава всяка-
къв вид вложение, инвестирано от инвеститор
на едната договаряща страна на територията на
другата договаряща страна, при условие че ин-
вестицията е направена в съответствие със за-
коните и разпоредбите на последната догова-
ряща страна и включва по-специално, но не
изключително:
а) движимо и недвижимо имущество, както и
всякакви други свързани с тях права като ипоте-
ки, залози и тежести и подобните им права;
b) акции, облигации и всякакви други форми
на участие в дружество;
c) парични искове или искове за изпълне-
ние, имащо икономическа стойност;
d) права на интелектуална собственост, как-
то са определени между другото в много-
странните договори, сключени под егидата на
Световната организация по интелектуална
собственост, доколкото двете договарящи
страни са страни по тях, включващи, но не
ограничаващи се до авторски и сродните им
права, патенти, търговски марки, търговски
наименования, промишлени дизайни и права
върху технологични процеси, права върху рас-
тителни видове и ноу-хау;
e) гудуил;
f) всякакви права за извършване на иконо-
мически дейности, дадени по силата на закон
или съгласно договор, включително концесии
за търсене, извличане и експлоатация на при-
родни ресурси.
Всякакво изменение във формата, в която
вложенията са инвестирани или реинвестира-
ни, няма да засегне тяхната същност като ин-
вестиция, при условие че това изменение е нап-
равено в съответствие със законите и разпоред-
бите на приемащата договаряща страна.
2. Понятието “инвеститор” означава:
a) по отношение на Република Литва:
i) физически лица, които са граждани
на Република Литва съгласно нейни-
те закони и разпоредби и лица без
националност, постоянно пребивава-
щи на територията на Република
Литва;
ii) всяко юридическо лице, учредено съг-
ласно законите и разпоредбите на Ре-
публика Литва;
b) по отношение на Република България:
i) физически лица, които са граждани на
Република България в съответствие с
нейните закони и разпоредби и които
инвестират на територията на Репуб-
лика Литва;
ii) всяка компания, фирма, сдружение, ор-
ганизация или асоциация, със или без
статут на юридическо лице, регистри-
рана или учредена в съответствие със
законите и разпоредбите на Републи-
ка България, която инвестира на те-
риторията на Република Литва.
3. Понятието “приходи” означава всички
суми, получени от инвестиция, и по-специално,
но не изключително включва печалби, прираст
на капитала, лихви, дивиденти, възнагражде-
ния и такси.
4. Понятието “територия” означава тери-
торията на Република България, от една стра-
на, и територията на Република Литва, от друга
страна, включително териториалното море,
както и континенталния шелф и изключител-
ната икономическа зона, върху които съот-
ветната държава упражнява суверенни права
и юрисдикция в съответствие с международ-
ното право.
5. Понятието “закони и разпоредби” означа-
ва по отношение на всяка договаряща страна
действащите закони и разпоредби на територи-
ята на тази договаряща страна.
Член 2
Насърчаване на инвестициите
Всяка договаряща страна ще насърчава ин-
веститорите на другата договаряща страна да
извършват инвестиции на нейна територия и
ще допуска такива инвестиции в съответствие
със своите закони и разпоредби.